open-index/open-wikipedia-markdown huggingface dataset:
Paraná (rieka)

**Paraná**  je druhá najväčšia rieka Južnej Ameriky. Rieka preteká Brazíliou (štáty São Paulo, Mato Grosso do Sul, Paraná) a Argentinou (provincie Misiones, Corrientes, Entre Ríos, Santa Fe, Buenos Aires) a čiastočne tiež tvorí štátnu hranicu oboch zemí s Paraguajom. Je približne  dlhá. 

Povodie má rozlohu približne .

## Vodný režim
Zdroj vody je dažďový a režim povodňový. Priemerný ročný prietok vody na dolnom toku činí približne /s, maximálny /s a minimálny 7&nbsp;000 až /s. Najvyšší je od januára do mája, kedy nastávajú letné dažde v hornej časti povodia. Druhé najvyššie obdobie prichádza od júna do augusta, kedy pre zmenu zimné dažde prinášajú zrážky v dolnej časti povodia. Celkový ročný odtok do oceánu činí približne  a spolu s riekou Uruguaj dosahuje . Rieka tiež unáša veľa pevných častíc (až 150&nbsp; mil. ton za rok). Jej kalná voda je badateľná na otvorenom mori do vzdialenosti 100 až  od brehu.

*V niektorých rokoch prietok a výška hladiny presiahli obvyklé hodnoty:*

## Iné projekty

## Externé odkazy
* Mapa povodia rieky Paraná 
* Delta rieky Paraná (NASA) 


Kategória:Rieky v Argentíne
Kategória:Rieky v Brazílii
Krieda (hornina)

**Krieda** je usadená hornina, niekedy klasifikovaná ako typ horniny vápenec. Ako typ vápenca sa dá charakterizovať ako drobivý, pórovitý a slabo spevnený vápenec, vyznačujúci sa vysokým stupňom čistoty, t. j. s obsahom uhličitanu vápenatého až nad 90 %.

## Vznik
náhľad|vľavo|Mikrofotografia schránky riasy ''Coccolithus pelagicus'', tvorenej diskovitými kokolitmi
Krieda vzniká rozpadom schránok mikroskopických morských organizmov. Najčastejšie ich tvoria odumreté planktonické foraminifery a hlavne kokolity (schránky rias radu *[[Coccolithophoridaea]]*) ale tiež aj iné organické zvyšky. Tieto organizmy mali pôvodne kalcitovú a nie aragonitovú schránku. Keďže kalcit je stabilný a nepodlieha v bežných pripovrchových podmienkach premenám, nedošlo k jej výraznejšej diagenetickej premene a v dôsledku platformného režimu nebola litifikovaná na vápenec

Najznámejšie súvrstvia kriedy vznikali v druhohorách a dali i pomenovanie jej najmladšiemu obdobiu kriede. Usadzovanie kriedy pokračovalo aj do spodného paleogénu. Krieda vznikala väčšinou v pomerne plytkých (epikontinentálnych) moriach, v hĺbkach do 300 m. Miestami krieda postupne prechádza do pieskovcov, ktoré tvorili okraje paniev. Hornina podobného zloženia sa môže vyzrážať v jazerách a je označovaná ako jazerná krieda.

V kriedach sa bežne nachádzajú rohovce a pazúriky. Sú to tmavé oválne útvary nepravidelného tvaru, ktoré vznikali vylúhovaním SiO<sub>2</sub> hmôt v hornine kyselinou kremičitou a spätným vyzrážaním týchto roztokov na iných miestach, často okolo ihlíc skamenelých ježoviek. Môže tiež obsahovať vylúhovaný pyrit a ďalšie minerály. Niekedy sa v nej nachádza i prímes glaukonitu, ktorý ju môže zafarbiť do zelena.

## Vlastnosti
Krieda je nespevnená hornina, bielej alebo svetlo sivej farby. V porovnaní s ílmi, s ktorými často vyskytuje je viac odolná voči zosúvaniu a môže preto vytvárať strmé útesy. Takéto sa vyskytujú napr. v oblasti Doveru v prielive La Manche. Krieda je značne pórovitá a môže preto zadržiavať pomerne veľký objem podzemnej vody, môže byť teda prirodzeným zdrojom pitnej vody. Pórovitosť kriedy má význam aj pri vyhľadávaní ložísk ropy, pretože v jej póroch sa môžu hromadiť aj kvapalné uhľovodíky akými je aj ropa. 

## Využitie
Krieda sa ťaží od praveku na rozličné účely. Používa sa na neutralizáciu kyslých pôd, ako plnidlo v chemickom priemysle. Využíva sa tiež na výrobu písacej kriedy.

## Výskyt
náhľad|250px|vpravo|Biele kriedové útesy pri Doveri
Krieda sa nachádza hlavne v slabo spevnených alebo nespevnených súboroch uhličitanov. Takéto sa nachádzajú v platformných oblastiach Západnej Európy, kde sa usadzovali hlavne vo vrchnej kriede a miestami aj spodnom paleogéne.

Krieda je známa najmä z hornín vrchnej kriedy Britských ostrovov, severného Francúzska ale aj Belgicka, Holandska, Dánska (Møns Klint) a Nemecka (Rujana).

## Referencie

## Iné projekty

Kategória:Usadené horniny
Inteligentná plastelína

**Inteligentná plastelína** alebo **Silly Putty** alebo **Nutty Putty** je obchodný názov pre skupinu výrobkov z tzv. silikónových polymérov. Vlastníkom obchodných známok je americká firma *Crayola*. Využitie má hlavne ako hračka, aj keď sa využíva aj v medicíne pri rehabilitačných cvičeniach. Niekedy sa pre adhézne vlastnosti používa aj ako dočasné lepidlo. Hlavnou vlastnosťou je vysoká viskozita a elasticita meniaca sa v závislosti od rýchlosti mechanického zaťaženia. 

Na Slovensku sa používa ako hračka určená najmä pre dospelých. Dá sa použiť ako antistresová pomôcka, ako zábavka do kancelárie a domácnosti.
## Charakteristika
Inteligentná plastelína sa povrchovo podobá na normálnu plastelínu, má však iné fyzikálne vlastnosti v závislosti od druhu. Môže sa trhať, lámať, trieštiť, lepiť, naťahovať, tiecť, pružiť, meniť farby, priťahovať magnetom alebo aj luminiscenčne svietiť.

Umožňuje tiež pohltiť a vrátiť pohybovú energiu - prejavom je pružnosť, spevňovanie a krehnutie, naťahovanie ako guma, trhanie s efektom trhania papiera alebo s efektom prerezania. Existujú aj varianty ktoré môžu meniť farbu v závislosti od teploty alebo majú magnetické vlastnosti. 
Niektoré varianty majú vzhľad roztaveného kovu, tento efekt je vytvorený vďaka pridaniu malých kúskov kovu do plastelíny.

Kategória:Hračky
Pamätné víťazstvá slovenského národného futbalového mužstva

Toto je **zoznam pamätných víťazstviev [[Slovenské národné futbalové mužstvo|slovenského národného futbalového mužstva]]**.

**1.** Kvalifikácia na Majstrovstvá Európy 1996

**Hlavný tréner: [[Jozef Jankech]]**
----
**2.** Kvalifikácia na Majstrovstvá sveta 1998

**Hlavný tréner: [[Jozef Jankech]]**
----
**3.** priateľský

**Hlavný tréner: [[Jozef Jankech]]**
----
**4.** priateľský

**Hlavný tréner: [[Dušan Galis]]**
----
**5.** priateľský

**Hlavný tréner: [[Dušan Galis]]**
----
**6.** Kvalifikácia na Majstrovstvá Európy 2008

**Hlavný tréner: [[Dušan Galis]]**
----
**7.** Kvalifikácia na Majstrovstvá sveta 2010

**Hlavný tréner: [[Vladimír Weiss (1964)|Vladimír Weiss]]**
----
**8.** Kvalifikácia na Majstrovstvá sveta 2010

**Hlavný tréner: [[Vladimír Weiss (1964)|Vladimír Weiss]]**
----
**9.** Kvalifikácia na Majstrovstvá sveta 2010

**Hlavný tréner: [[Vladimír Weiss (1964)|Vladimír Weiss]]**

Pamätné víťazstvá
Bratislavské hudobné slávnosti

náhľad|Slovenská filharmónia

**Bratislavské hudobné slávnosti** sú najvýznamnejším a najprestížnejším medzinárodným festivalom na Slovensku, ktorý sa koná od roku 1964. Od roku 1973 sú Bratislavské hudobné slávnosti jediným slovenským reprezentantom v európskej asociácii festivalov EFA, ktorá sídli v Bruseli.

Organizuje ho predovšetkým Slovenská filharmónia, čestnou prezidentkou BHS je Edita Gruberová. Konajú sa každoročne, dva týždne na prelome septembra a októbra, počas ktorých zaznievajú desiatky symfonických a komorných koncertov.

## Externé odkazy
* Domovská stránka

Kategória:Kultúra v Bratislave
Kategória:Hudobné festivaly na Slovensku
Hudobné slávnosti
Režim dlhodobého spánku

Pri vypnutí počítača sa odpojí napájanie pamäťe RAM čím sa jej obsah vymaže a pri zapnutí sa musí opäť zavádzať celý systém. 
**Režim dlhodobého spánku** alebo **hibernácia** je uloženie obsahu operačnej pamäte (RAM) na pevný disk, kde ostane zachovaný aj po vypnutí. Pri nasledujúcom zapnutí počítača sa tieto údaje skopírujú späť do RAM a tým sa uvedie počítač do stavu pred vypnutím. 

Skopírovanie je oveľa rýchlejšie ako spúšťanie systému nanovo. Rýchlosť závisí hlavne od veľkosti RAM, čím väčšia, tým viac údajov treba skopírovať. Režim dlhodobého spánku potrebuje toľko voľného miesta na HDD aká je veľká RAM, keďže celý jej obsah sa tam musí skopírovať.
Miesto sa automaticky vyhradí pri povolení režimu dlhodobého spánku v správe napájania.

Ďalšou výhodou je možnosť nechať otvorené programy, napríklad rozpísaný textový súbor, či internetové okná alebo rozohrané hry, po zapnutí sa všetko vráti do pôvodného stavu (všetko ostane spustené a bez zmeny).

Pri použití tohto režimu však vzniká aj riziko. Nesmie sa napríklad meniť hardvérová konfigurácia systému (s USB si systém poradí),  odpojenie či pridanie zariadenia v spánku je to isté ako pri zapnutom PC, a rovnako aj ďalšie veci ktoré sa nesmú robiť pri zapnutom PC.

Nefunguje pri systémoch FAT32 a starších - takže momentálne je podpora len NTFS.

Kategória:Počítače
Voľby do Európskeho parlamentu na Slovensku v roku 2009

**Voľby do [[Európsky parlament|Európskeho parlamentu]] v roku 2009** prebehli v 27 štátoch Európskej únie 4. až 7. júna 2009. Na Slovensku sa uskutočnili 6. júna 2009. Slovensko si volilo 13 zo 736 poslancov.

## Výsledky
Volieb sa zúčastnilo 16 politických strán, alebo volebných koalícií. Pôvodne ich však bolo 17. Rómska iniciatíva Slovenska stiahla svoju kandidatúru. Účasť voličov dosiahla 19,64%, čo bola najnižšia účasť v Európskej únii. Úplné výsledky sú v nasledovnej tabuľke:

## Poslanecké mandáty

Za poslancov Európskeho parlamentu boli zvolení: 
* SMER - sociálna demokracia
# Monika Flašíková-Beňová
# Vladimír Maňka
# Katarína Neveďalová
# Monika Smolková
# Boris Zala
* Slovenská demokratická a kresťanská únia - Demokratická strana
# Eduard Kukan
# Peter Šťastný
* Strana maďarskej koalície – Magyar Koalíció Pártja
# Edit Bauer
# Alajos Mészáros
* Kresťanskodemokratické hnutie
# Miroslav Mikolášik
# Anna Záborská
* Ľudová strana – Hnutie za demokratické Slovensko
# Sergej Kozlík
* Slovenská národná strana
# Jaroslav Paška

## Referencie


## Externé odkazy
* oficiálne výsledky volieb na stránke Štatistického úradu SR 

2009
Kategória:Voľby 2009
Kategória:2009 na Slovensku
Juan Díaz de Solís

**Juan Díaz de Solís** (* 1470, Lebrija, Španielsko – † 20. január 1516, východne pobrežie La Plata) bol španielsky moreplavec, kartograf a objaviteľ.

## Životopis
Narodil sa pravdepodobne v Lebriji v provincii Sevilla, hoci niektorí autori uvádzajú, že sa narodil v Portugalsku v rodine andalúzskych emigrantov.

Do roku 1505 pracoval v službách portugalského kráľa Manuela I. ako kartograf v Casa da Índia. Neskôr sa zúčastnil objaviteľských ciest na Yucatán v rokoch 1506-1507 a do Brazílie v r.1508, ako navigátor. Po smrti Ameriga Vespucciho v roku 1512 získal hodnosť "piloto mayor" (najvyšší kormidelník kráľovskej obchodnej spoločnosti pre Ameriku) Casa de Contratación. 

Dva roky po jeho vymenovaní do tejto hodnosti pripravil výpravu s cieľom prebádať južnú časť nového kontinentu a nájsť západnú cestu do Indie.
8. októbra 1515 vyplával s tromi karavelami zo španielskeho mesta Sanlúcar de Barrameda na more. Plavil sa pozdĺž východného pobrežia Južnej Ameriky až k ústiu La Plata, kde sa vybral plaviť proti prúdu. Pristál na východnom pobreží rieky, neďaleko sútoku riek Paraná a Uruguaj. S dvomi dôstojníkmi a siedmimi námorníkmi vystúpil na breh. Tam ich napadli domorodci a takmer všetkých zabili. Jediný, kto prežil, bol 14 ročný plavčík Francisco del Puerto, ktorého vyslobodil až o desať rokov ďalší objaviteľ, Sebastian Caboto. Túto udalosť umelecky spracoval vo svojom románe "El entenado" argentínsky spisovateľ Juan José Saer, podľa krátkej zmienky o tejto udalosti od historika Jose Luis Busanicha (1892-1959) v jeho diele *Historia Argentina*.

## Literatúra
* Ivan Hrbek: *ABC cestovatelů, mořeplavců, objevitelů*. Praha : Panorama, 1979. 285 s.

## Externé odkazy
* Argentína - dejiny
* Juan Díaz de Solís

Kategória:Narodenia v 1470
Kategória:Úmrtia 20. januára
Kategória:Úmrtia v 1516
Kategória:Španielski objavitelia
Brian Wilson

**Brian Wilson** môže byť:
*Brian Wilson (hudobník) (*1942) americký hudobník, člen skupiny The Beach Boys.
*''Brian Wilson'' (album), sólový album člena skupiny The Beach Boys, Briana Wilsona
*„Brian Wilson“ (skladba), pieseň o hudobníkovi Brianovi Wilsonovi, od skupiny Barenaked Ladies
*Brian Wilson (vedec) (*1933), britský vedec
*Brian Wilson (britský politik) (*1948), britský politik
*Brian Wilson (írsky politik), politik zo Severného Írska
*Brian Wilson (novinár) (*1956), americký novinár
*Brian Wilson (pokrový hráč) (*1968?), americký hráč pokru
*Brian Wilson (baseballista) (*1982), americký bejzbalový hráč
*Brian Wilson (futbalista) (*1983), britský futbalista

## Pozri aj
*Brian Willson (*1941), americký mierový aktivista
*Bryan R. Wilson, sociológ

Wilson, Brian
Veterné

**Veterné** môže byť:

*vrchol v Lúčanskej Malej Fatre (1 442 m n. m.), pozri Veterné (vrchol) 
*prírok Gaderského potoka, pozri Veterné (potok)
Chlórnan sodný

**Chlórnan sodný** (NaClO) je sodná soľ kyseliny chlórnej.

## Vlastnosti

Je to žltozelená, číra alebo slabo zakalená kvapalina. Samovoľne sa rozkladá, čím sa znižuje obsah aktívneho chlóru. Rozklad urýchľuje teplo, svetlo a katalytický účinok kovov (nikel, meď, železo, atď.). Má leptavý účinok na pokožku. 

## Príprava
Chlórnan sodný sa pripravuje zavádzaním plynného chlóru do studeného zriedeného roztoku hydroxidu sodného, za vzniku chlórnanu sodného a chloridu sodného.
: 2 NaOH + Cl2 → NaClO + NaCl + H2O

Tento proces prebieha aj pri priemyselnej výrobe prostredníctvom elektrolýzy roztoku chloridu sodného. Na anóde sa vytvára priamo plynný chlór:
: 2 Cl− → Cl2 + 2 e−
Pri nízkom pH vzniknutý chlór priamo vytvára vo vodnom roztoku molekuly kyseliny chlórnej, ktorá disociuje na chlórnanové anióny:
: Cl2 + H2O → HClO + H+ + Cl−
: HClO → H+ + ClO−

Teplota roztoku sa musí udržiavať pod 40 °C , aby sa predišlo tvorbe chlorečnanu sodného.

## Použitie
Roztok chlórnanu sodného, bežne známy ako bielidlo, sa často používa ako dezinfekčný prostriedok alebo bieliace činidlo. V domácnosti sa s koncentráciou 4,9 ml/100ml používa ako čistiace a dezinfekčné prostriedky Domestos alebo Savo (aj na dezinfekciu pitnej vody). Komerčné roztoky vždy obsahujú značné množstvo chloridu sodného ako hlavného vedľajšieho produktu, ako je vidieť z vyššie uvedenej rovnice. 

## Bezpečnosť
Chlórnan sodný nie je výbušný ani horľavý, ale pri rozklade sa uvoľňuje kyslík, ktorý podporuje horenie. Má dráždivé účinky na pokožku a sliznicu, ktoré sa zvyšujú v závislosti na uvoľnení chlóru. Nie je vylúčený vznik kožnej precitlivenosti. Pri práci treba používať osobné ochranné pomôcky (plášť, pogumovaná zástera), na ochranu očí štít alebo okuliare, gumové rukavice. Proti vdychovaniu sa doporučuje použiť ochrannú masku so žltým filtrom V. V styku s kyslými látkami, ako aj pôsobením vzdušného CO<sub>2</sub> sa uvoľňuje nestabilná kyselina chlórna, ktorá sa rozkladá na chlór a kyslík. Uvoľnený chlór silne dráždi pokožku a sliznicu a pri vdýchnutí dostatočnej koncentrácie môže spôsobiť smrť.

## Referencie

Kategória:Zlúčeniny sodíka
Sodný

Kategória:Dezinfekčné látky
A-ha

**a-ha** je nórska hudobná skupina, známa predovšetkým v 80. rokoch. Svoj najväčší komerčný úspech táto kapela získala v roku 1985 vydaním svojho debutového albumu a singlu. Album *[[Hunting High and Low]]* sa dostal v americkom rebríčku časopisu Billboard na 15. pozíciu a singel „Take on Me“ sa stal medzinárodnou jednotkou. V tomto roku bola skupina nominovaná na cenu Grammy v kategórii *Best New Artist*. Album *Hunting High and Low* patril medzi najlepšie predávané albumy roku 1986. Medzi ich ďalšie známe hity patria skladby „The Sun Always Shines on T.V.“ (1985), „Hunting High and Low“ (1986) či „Stay on These Roads“ (1988). V roku 1994 skupina a-ha prerušila svoje účinkovanie, no v tomto istom roku bolo na celom svete predaných 20 miliónov jej albumov. V roku 1998 po vystúpení na *Nobel Peace Prize Concert* sa skupina vrátila do nahrávacieho štúdia aby v roku 2000 vydala album *[[Minor Earth Major Sky]]*, po ktorom nasledovalo koncertné turné. V roku 2000 skupina dosiahla predaj 36 miliónov albumov. V roku 2002 skupina vydala svoj siedmy album *[[Lifelines]]*. Album *[[Analogue]]* z roku 2005 je certifikovaný striebrom a v Spojenom kráľovstve je najúspešnejším od vydania albumu *[[East of the Sun, West of the Moon]]*. Ich deviaty album, *[[Foot of the Mountain]]*, bol vydaný 13. júna 2009.

## História
### Formácia
Trio zložené zo speváka Mortena Harketa, gitaristu Paula Waaktaar-Savoya (v tom čase známeho ako Pål Gamst až do roku 1994) a keyboardistu Magne Furuholmena (známeho ako "Mags") vzniklo v roku 1982 a členovia sa rozhodli opustiť Nórsko, odísť do Londýna, aby skúsili uspieť v hudobnom biznise.

Rozmýšľali o názve kapely a zameriavali sa hlavne na nórske slová, ktoré ľudia mohli povedať aj v angličtine. Tento nápad hodili za hlavu, no však v tej chvíli Morten zazrel pieseň "A-Ha" vo Waaktaarovom zošite s pesničkami. "Bola to príšerná pesnička ale názov bol skvelý," hovorí Morten.

V Londýne si vybrali štúdio hudobníka,producenta a ich budúceho manažéra Johna Ratcliffa, pretože súčasťou jeho vybavenia bol Space Invaders machine. Joh Ratcliff ich predstavil jeho manažérovi, Terrymu Slaterovi a potom, po pár stretnutiach, A-Ha zvolili Tatcliffa za ich manažéra. Slater a Ratcliff založili T.J Managment. Ratcliff sa zaoberal s technickými a hudobnými aspektmi a Slater pôsobil ako medzinárodný obchodný manažér kapely a spojka s riaditeľstvom Warner Brothers' v Los Angeles.

## Diskografia
### Štúdiové albumy

## Referencie

## Iné projekty

Kategória:Nórske popové hudobné skupiny
Kategória:Hudobné skupiny z 1982
Kategória:Nórske elektronické hudobné skupiny
Kategória:Nórske new wave hudobné skupiny
Kategória:Interpreti Warner Bros. Records
Kategória:Interpreti hlavných skladieb k Jamesovi Bondovi
Vyšné Kamence

**Vyšné Kamence** je časť obcí Terchová, vzdialená asi 2 km, a Belá, vzdialená asi 5 km. Rozdeľuje sa na 2 časti - osada Vyšní Petrovia  a Podolina. Cez dedinu preteká rieka Varínka. Patrí k vstupom do turistickej oblasti Sokolie – Obšívanka – Tiesňavy v pohorí Malá Fatra. V dedine sú rozšírené ubytovacie služby. Nachádza sa tu aj továreň na výrobu gumárenských výrobkov.

## Pozri aj
*Nižné Kamence

Kategória:Terchová
Kategória:Belá (okres Žilina)
Monte San Giorgio

**Monte San Giorgio** je zalesnená hora () v švajčiarskom kantóne Ticino južne od Luganského jazera. 

Je považovaná za najbohatšie nálezisko morských fosílií z doby stredného triasu. V roku 2003 bola zapísaná na zoznam svetového dedičstva UNESCO.

## Pozri aj

## Iné projekty

## Zdroj

Kategória:Paleontologické lokality vo Švajčiarsku
Kategória:Lokality Svetového dedičstva vo Švajčiarsku
Kategória:Geografia kantónu Ticino
Kategória:Tisícovky vo Švajčiarsku
Škocjanske jame

**Škocjanske jame** (doslova *Škocjanské jaskyne*) je jaskynný systém  vápencových jaskýň v oblasti Kras na juhovýchode Slovinska, zahŕňajúci prepadnuté  závrty, viac než  podzemných priestorov, jaskyne viac než 200 metrov hlboké s mnohými vodopádmi. Ide o jedno z najvýznamnejších miest na svete na štúdium krasových javov vo vápenci.

Od roku 1986 sú jaskyne na zozname svetového dedičstva UNESCO.

## Opis
Rieka Reka mizne v podzemí v závrte *Veľká dolina* a preteká podzemím v dĺžke  po celú cestu do Jadranského mora, kam priteká spolu s riekou *Timav*. Obrázok veľkej rieky miznúcej za daždivého počasia 160 metrov pod zem vo Veľkej doline je fascinujúci i desivý zároveň. Oblasť okolo jaskýň je pre archeológov veľmi bohatá, sú tu nachádzané pamiatky od doby pred 10 000 rokmi až po súčasnosť. Drahocenné archeologické nálezy ukazujúce na vplyv gréckej civilizácie boli objavené v *Mušej jaskyni*, kde sa nachádzal na konci bronzovej doby a začiatku železnej doby jaskynný chrám. V regióne sa nachádzalo jedno z najvýznamnejších pútnických miest v Európe, kde bol uctievaný kult posmrtného života a kde sa komunikovalo s dušami predkov.

## Iné projekty

## Externé odkazy
* Oficiálne stránky jaskýň
* Škocjanské jaskyne 

## Zdroj

Kategória:Jaskyne v Slovinsku
Kategória:Lokality Svetového dedičstva v Slovinsku
Palác Drottningholm

**Drottningholm** je kráľovský letný zámok nazývaný aj Versailles severu, rozložený na kráľovninom ostrove *Lovön* v jazere Mälaren, na predmestí metropole Štokholmu, Švédsko. Je súkromnou rezidenciou švédskej kráľovskej rodiny od roku 1981. 

Palác je od roku 1991 zapísaný na zozname svetového dedičstva UNESCO. Okrem častí, ktoré používa kráľovská rodina, je palác spolu s parkom prístupný pre verejnosť.

## Dejiny zámku
Stavba bola zahájená v roku 1681. Zámok na ostrove Lovön je tiež jedným z mála historických miest, kde dominovali najmä ženy. 

*Drottningholmské divadelné múzeum* každoročne v lete uvádza súbor opier. Barokové divadlo z 18. storočia nebolo používané veľa rokov, až v druhej polovici 20. storočia sa do neho vrátili herci. Takmer všetko vybavenie je pôvodné, herci nosia dobové šaty a orchester používa kópie hudobných nástrojov z 18. storočia. V divadle používajú pôvodné stroje na tvorbu hromu a efektov deus ex machina. Pre interiér divadla boli z bezpečnostných dôvodov navrhnuté špeciálne elektrické žiarovky, ktoré poblikávajú ako sviečky.

V zámockom parku so symetrickými zrkadlovými architektonickými prvkami sa nachádzajú manieristické sochy od Adriana de Vries z Valdštejnskej záhrady na Malej Strane v Prahe, ktoré si odviezli Švédi ako vojnovú korisť.

## Galéria

Drottningholm-202-2005-gje.jpg
Drottningholm-208-2005-gje.jpg
Drottningholm-214-2005-gje.jpg
Drottningholm-218-Wachabloesung-2005-gje.jpg
Drottningholm-226-Park-2005-gje.jpg
Drottningholm-236-Park-2005-gje.jpg


## Iné projekty

## Externé odkazy
* Drottningholm na zozname UNESCO

## Zdroj

Kategória:Lokality Svetového dedičstva vo Švédsku
Kategória:Stavby v Štokholme
Drottningholm
Katedrála Panny Márie (Burgos)

**Katedrála Panny Márie** () je mohutná španielska katedrála v kastílskom meste Burgos. Je postavená v gotickom slohu a venovaná Panne Márii. Stavba katedrály začala na začiatku 13. storočia (1221) a trvala až do doby 15. a 16. storočia. 

Pre svoju mimoriadnu kultúrnu hodnotu bola celá stavba v roku 1984 zaradená na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Burgos
Kategória:Rímskokatolícke kostoly v Španielsku
Rodina Vesta

**Rodina Vesta** je veľká skupina významných asteroidov, do ktorej patria hlavne V-typy planétok, vo vnútornom pásme planétok, v blízkosti planétky 4 Vesta. Približne 6 % všetkých asteroidov pásma planétok patrí do tejto skupiny.

## Charakteristika
left|thumb|350px|Umiestnenie a štruktúra Rodiny Vesta.
Rodina Vesta sa skladá z planétky 4 Vesta (druhý najväčší zo všetkých asteroidov, s priemerom približne 530 km) a menších asteroidov s priemerom pod 10 km. Najsvetlejšie z nich, 1929 Kollaa a 2045 Peking, majú absolútnu hviezdnu veľkosť 12,2, z čoho sa usudzuje ich polomer na 7,5 km s rovnako veľkým albedom ako 4 Vesta (tmavšie asteroidy majú vyššie albedo). 

Asteroidy tejto rodiny pochádzajú zo zrážky 4 Vesta s iným telesom (obrovský kráter na južnom póle). Tieto asteroidy sú zdrojom HED meteoritov.

Rodina Vesta zahŕňa aj niekoľko planétok typu J, ktoré sa vytvorili z hlbších vrstiev kôry 4 Vesty a majú podobné zloženie ako diogenitové meteority.

Pomocou HCM numerickej analýzy (Zappala 1995) bola zistená veľká skupina "jadrových" členov tejto rodiny, ktorých obežné prvky ležia v približne rovnakej vzdialenosti. 

Týmto sú určené približné hranice skupiny. V súčasnej epoche, oskulačné obežné prvky hlavných členov sú

Zappala 1995 analýza našla 235 "jadrových" členov. Výskum pre databázu súčasných správnych prvkov (AstDys ) pre 96 944 planétok v roku 2005 označil 6 051 objektov (približne 6 % z celkového počtu) ležiacich vo vnútri oblasti Rodiny Vesta.

## Votrelci
Spektroskopická analýza ukázala, že niektorí veľkí členovia tejto skupiny sú v skutočnosti votrelcami. Spektrálne nepatria ani medzi V, ani J-typy planétok, ale ich obežné prvky sú len náhodou podobné. Patria tu 306 Unitas, 442 Eichsfeldia, 1697 Koskenniemi, 1781 Van Biesbroeck, 2024 McLaughlin, 2029 Binomi, 2086 Newell, 2346 Lilio a iné. Identifikované kontrolou PDS taxonómia asteroidov - súhrn dát.

## Pozri aj

* Spektrálne typy planétok
* Planétka typu V
* Planétka typu J

Kategória:Skupiny a rodiny planétok
Kategória:Planétky hlavného pásma
Mestský dom v Čadci

náhľad|Pohľad z Palárikovej ulice
**Mestský dom v Čadci** je trojpodlažná polyfunkčná budova v Čadci.

Rozhodnutie o výstavbe Mestského domu v Čadci definitívne padlo v roku 1930. Povereným architektom sa stal Žigmund Vavrín-Wertheimer, ktorý projektoval v Žiline vyše 25 rokov. Výstavba začala v roku 1931. Mestský dom bol dokončený v roku 1932. V súčasnosti (2009) sa v mestskom dome nachádza sídlo Mestského úradu, Dexia banka, Komunálna poisťovňa, Informačné centrum mesta Čadca, Kysucká galéria a ďalšie súkromné podniky.

## Externé odkazy
*Mestský dom  *www.mestocadca.sk*
*Žigmund Vavrín-Wertheimer: Mestský dom v Čadci  na *ABS.sk*

Kategória:Stavby v Čadci
Kategória:Radnice na Slovensku
Divadlo Jána Palárika

náhľad|Divadlo Jána Palárika

**Divadlo Jána Palárika** sa nachádza v Trnave na Trojičnom námestí. V roku 1990 bolo *Divadlo pre deti a mládež* premenované na *Trnavské divadlo* a v roku 2001 ho pri príležitosti 170. výročia postavenia budovy pomenovali podľa významného slovenského dramatika Jána Palárika, ktorý sa zaslúžil o rozvoj tohto divadla.

## História divadla
Divadelnú budovu dalo v roku 1831 postaviť mesto z vlastných nákladov, pričom aj samotní obyvatelia poskytli príspevky na stavbu. Na priečelí budovy o tom dodnes hovorí latinský nápis: *Isthanc aedem Thaliae po suit senatus ac popolus Tirnaviensis*, čo v preklade znamená: *Mestská rada a obyvatelia Trnavy vybudovali tento dom [[Tália (múza)|Tálie]]*.

Táto budova sa považuje za najstaršiu zachovanú budovu tohto druhu na Slovensku.

V rokoch 1960 - 1965 pôsobilo ako prvé profesionálne divadlo v Trnave. Po jeho zániku žilo divadlo v meste a na jeho okolí najmä zásluhou ochotníkov.

Od roku 1974 sa formovalo na zájazdové *Divadlo pre deti a mládež*. Súbor divadla tvoril jeden ročník absolventov VŠMU spolu s niekoľkými hercami zo staršej generácie. Toto zoskupenie dosiahlo najväčšie úspechy v celej histórii divadla.

## Architektúra divadla
Budova mestského divadla v Trnave prešla v roku 1907 secesnou úpravou. Počas nej predtým jednoduchú empírovú fasádu orientovanú do Trojičného námestia nahradila bohatšia novobaroková fasáda kombinovaná so secesnými štukovými detailmi. Zároveň sa dobudovali dovtedy chýbajúce vstupné priestory. Počas tejto rekonštrukcii sa na poschodí vybudovala reprezentačná zrkadlová sieň Panónia, ktorá zaberá výšku dvoch podlaží. Na priečelí sa prejavila dvoma radmi oblúkových okien. Časť s divadelnou sálou zostala nezmenená.

## Súčasnosť
Súčasný stav divadla je výsledkom dvoch veľkých prestavieb. Prvá sa konala v roku 1960 a pochádzajú z nej zaujímavé vitráže v oknách na prízemí. Druhá prestavba sa konala v roku 2002, ktorá trvala jeden rok. Po nej otvorili nový hrací priestor v divadle - Divadelné štúdio. K nemu pribudli aj nové priestory centrálnej šatne pre divákov, ktoré umiestnili v starých klenbových pivniciach pod divadlom.

V súčasnosti je riaditeľkou divadla Zuzana Hekel.

## Predstavenia
Divadlo má v súčasnosti vo svojom repertoári inscenácie pre dospelých aj inscenácie pre deti. Mnohé z predlôh vznikajú priamo v divadle ako pôvodné scenáre, dramatizácie prozaických textov alebo úpravy rôznych divadelných hier.

V divadle sa koná aj Medzinárodná spevácka súťaž Mikuláša Schneidera-Trnavského (ročník 2025).

## Referencie

## Literatúra
* Milan Kazimír, Daniela Zacharová: *Trnava na starých pohľadniciach*, Vydavateľstvo: DAJAMA, 2007

## Pozri aj
* Trnava
* Ochotnícke divadlo

## Externé odkazy
* Divadlo Jána Palárika
* Mesto Trnava 

Jána Palárika
Kategória:Samosprávne divadlá na Slovensku
Kategória:Kultúra v Trnave
Kategória:Architektúra z 1831
Kategória:Stavby v Trnave
Kategória:Organizácie v Trnave
Červená pyramída

**Červená pyramída** alebo **Severná pyramída** alebo **Netopieria pyramída** () je kamenná pyramída, ktorá leží severne od dnešnej dediny Dahšúr v Egypte.

Jej staviteľom bol faraón Snofru (25752551 pred Kr.), ktorému patrí aj Lomená pyramída a Pyramída v Médúme. Má najostrejší sklon stien zo všetkých egyptských pyramíd, čo pravdepodobne vyplynulo zo snahy staviteľov pyramídu staticky viac zabezpečiť. Vstup do pyramídy je zo severnej steny, subštruktúra je jednoduchá s dvomi predsieňami a pohrebnou komorou. Všetky majú nepravú klenbu. Kultová pyramída chýba a z ďalších okolitých objektov sa veľa nezachovalo, zrejme komplex nebol nikdy dokončený. Našli sa pozostatky zádušného chrámu, ktorý bol zjavne dokončený narýchlo, asi jeho synom a nástupcom Chufuom, a pozostatky nedokončenej vzostupnej cesty.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 





Kategória:Pyramídy v Egypte
Kategória:4. dynastia Egypta
Roxy Music

**Roxy Music** je britská art rocková kapela, ktorú v 70. rokoch založil absolvent umeleckej univerzity spevák a hráč na klávesové nástroje, Bryan Ferry. Skupina v roku 1983 ukončila svoju činnosť, no jej členovia sa v priebehu roku 2001 znovu stretli na koncertných pódiách. V súčasnosti hovoria o tom, že pripravujú nový štúdiový album.

Populárnou sa skupina Roxy Music stala v priebehu 70. a na začiatku 80. rokov po vydaní svojho debutového albumu *[[Roxy Music (album)|Roxy Music]]*, z roku 1972, ktorý sa v rebríčkoch dostal do Top Ten. Táto kapela je považovaná za významného predchodcu punk rockovej hudobnej scény ako aj vzor pre viaceré kapely žánru new wave a elektronickej hudby začiatku 80. rokov. Členovia kapely Bryan Ferry a Brian Eno sa stali neskôr vplyvnými sólovými osobnosťami populárnej hudby, aj ako producenti kapiel ako sú Devo, Talking Heads, U2 a Coldplay. 

Časopis *[[Rolling Stone|Rolling Stone magazine]]* dal skupinu Roxy Music na 98. miesto zoznamu 100 najväčších umelcov súčasnosti (*[[100 greatest artists of our time]]*).

## Členovia skupiny
* Bryan Ferry - spev, klávesové nástroje (1971–1983; 2001-)
* Phil Manzanera - gitary (1972–1983; 2001-)
* Andy Mackay - saxofón, hoboj (1971–1983; 2001-)
* Paul Thompson - bicie, perkusie (1971–1980; 2001-)

### Bývalí členovia
* Brian Eno - syntetizátor (1971–1973)
* Eddie Jobson - syntetizátor, husle (1973–1976)
* Graham Simpson – basová gitara (1971–1972)

## Diskografia
* 1972 - *[[Roxy Music (album)|Roxy Music]]*
* 1973 - *[[For Your Pleasure]]*
* 1973 - *[[Stranded (album)|Stranded]]* 
* 1974 - *[[Country Life (album)|Country Life]]*
* 1975 - *[[Siren (album)|Siren]]* 
* 1979 - *[[Manifesto (album)|Manifesto]]*
* 1980 - *[[Flesh and Blood (Roxy Music album)|Flesh and Blood]]*
* 1982 - *[[Avalon (album)|Avalon]]* 

## Referencie

## Iné projekty


Kategória:Britské hudobné skupiny
Kategória:Glam rockové hudobné skupiny
Chlorečnan sodný

**Chlorečnan sodný** (NaClO3, obchodný názov **Travex**) sa v minulosti používal na ničenie burín- je to širokospektrálný herbicíd.

## Vlastnosti
Ide o bielu kryštalickú látku so silnými oxidačnými vlastnosťami, ktorá je jedovatá a explozívna. Chlorečnan sodný bol preto okrem svojho primárneho určenia tiež používaný na výrobu amatérskych trhavín. V zmesi s červeným fosforom sú chlorečnany extrémne nebezpečné, zmes je nevyspytateľná a vznieti sa aj pri veľmi malom trení alebo zahriatí, niekedy aj samovoľne. Horenie je veľmi prudké, v uzavretom priestore ľahko detonuje.

## Výroba
Chlorečnan sodný sa priemyselne vyrába syntézou prostredníctvom elektrolytickej oxidácie horúceho vodného roztoku chloridu sodného.
Reakcia je vykonávaná v elektrolytických článkoch bez diafragmy pri zvýšenej teplote (do 70°C). Používa sa katóda z nízkouhlíkatej ocele a anóda z aktivovaného titánu. Na katóde vzniká vodík:

:2 H2O + 2e– → H2 + 2 OH–
:2 H+ + 2 e– → H2

Na anóde je v prvom kroku chlorid oxidovaný na chlór, ktorý s vodou a hydroxidovými aniónmi (tvoriacimi sa na katóde, pozri vyššie) disproporcionuje na chlórnanový a chloridový anión:

:2Cl– – 2 e– → Cl2

:Cl2 + H2O → ClO– + Cl– + 2 H+

:Cl2 + OH– → ClO– + Cl– + H+

Vznikajúci chlórnanový anión disproporcionuje pri vyšších teplotách za vzniku chlorečnanu a chloridu:

:3 ClO– → ClO3– + 2 Cl–

pri vysokej prúdovej hustote na anóde tu dochádza okrem toho k priamej anódovej elektrooxidácii chlórnanu na chlorečnan:

:ClO– + 2 H2O – 4 e– → ClO3– + 4 H+

Sumárne sa dá elektrolytická oxidácia chloridu sodného vo vodnom roztoku pri zvýšenej teplote zapísať ako:

:NaCl(aq) + 3 H2O(l) → NaClO3 (aq) + 3 H2 (g)

Z roztoku podrobeného elektrolýze sa chlorečnan získava kryštalizáciou, pričom najprv kryštalizuje zvyškový chlorid sodný.

Chlorečnan sodný je možné syntetizovať aj reakciou plynného chlóru s horúcim roztokom hydroxidu sodného:

:6 NaOH(aq) + 3 Cl2 (g) → NaClO3 (aq) + 5 NaCl(aq) + 3 H2O(l)

Reakčná zmes sa následne rafinuje kryštalizáciou; vzniknutý technický chlorečnan sodný možno dalej čistiť rekryštalizáciou.

Sodný
Kategória:Zlúčeniny sodíka
Vysielač KVLY-TV

**Vysielač KVLY-TV** (predtým **Vysielač KTHI-TV**) je 628,8 metrov vysoký kotvený stožiar a televízny vysielač v osade Blanchard v Severnej Dakote, USA. Pomenovaný je po miestnej televíznej stanici KVLY-TV (NBC) so sídlom v meste Fargo.

## Konštrukcia
Vysielač tvorí kotvený stožiar. Od svojho dokončenia 13. augusta 1963 bol najvyššou stavbou na svete. V roku 1974 prekonal jeho prvenstvo o 18 metrov vysielač Konstantynow vo Varšave, ten sa však v roku 1991 zrútil. Vysielač tak bol znova najvyššou stavbou na svete až do roku 2009, keď Burdž Dubaj dosiahol výšku 818 metrov. Dodnes je najvyššou stavbou na západnej pologuli a najvyšším vysielacím stožiarom na svete.

Stožiar bol postavený za 30 dní s nákladom na výstavbu 500 tisíc amerických dolárov. Po dokončení stavby americký Federálny letecký úrad (*Federal Aviation Administration*) stanovil podľa výšky vysielača maximálny limit pre výšku nových stavieb. Neskôr bol limit znížený na 609,6 m (2000 stôp). V Spojených štátoch tak nemôže byť v súlade so zákonom postavená žiadna vyššia stavba. Vrchol stožiara je dostupný výťahom alebo po rebríku.

## Galéria

súbor:KVLYPylon.jpeg|Kotva lán
súbor:KVLYBase.jpeg|Základňa stožiaru


## Iné projekty

## Referencie

Kategória:Vysielače v USA
Kategória:Vysielacie veže a stožiare
Kategória:Architektúra z 1963
Pyramída v Médúme

**Pyramída v Médúme** alebo **Médúmska pyramída** alebo **Falošná pyramída** () je pyramída, ktorej pozostatky sa nachádzajú 100 km južne od Káhiry v púšti pri dedine Majdúm v Egypte.

Staviteľom bol s veľkou pravdepodobnosťou faraón Snofru (2575–2551 pred Kr.), zakladateľ 4. dynastie a majiteľ ďalších dvoch pyramíd — Lomenej a Červenej. Začala sa stavať ako stupňovitá a po niekoľkých stavebných etapách ju nakoniec dokončili ako pravú. Vnútorná štruktúra pyramídy je jednoduchá, vstupuje sa vchodom na severnej strane a chodba ústi do kráľovskej komory s nepravou klenbou, ktorá sa nachádza v strede pyramídy na úrovni základne. Celkové usporiadanie vnútra je inovatívne a vytvoril sa ním nový typ, ktorý sa neskôr ďalej rozvíjal. V jej okolí sa našla ruina satelitnej pyramídy, najlepšie zachovaný zádušný chrám zo Starej ríše, pozostatky vzostupnej cesty a pohrebisko, ktoré patrilo pyramíde. Údolný chrám sa zatiaľ nenašiel. Aj usporiadanie pyramídového komplexu bolo novátorské a stalo sa vzorom pre nasledujúce pyramídy. V súčasnosti má pyramída odhalené jadro a vidieť jeho tri sklonené kamenné vrstvy. Jej súčasný zvláštny tvar pravdepodobne zapríčinila ťažba kamenných blokov, ktorá prebiehala už za panovania Ramesseho II. Existuje domnienka, že pyramídu začal stavať ako stupňovitú už Snofruov predchodca Hunej a dokončil ju ako pravú Snofru.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 

Kategória:Pyramídy v Egypte
Johann Centurius von Hoffmannsegg

**Johann Centurius von Hoffmannsegg** (= Johann Centurius Graf von Hoffmannsegg) - (* 23. august 1766, Drážďany, Nemecko - † 13. december 1849, Drážďany, Nemecko) - bol menej známy, ale významný nemecký entomológ, botanik a ornitológ. 

## Biografia
Narodil sa v Drážďanoch. Študoval v Lipsku a v Göttingene. Hodne cestoval po Európe, pričom robil počas svojich ciest rozsiahle zbierky rastlín a živočíchov, prevažne hmyzu a vtákov. Počas svojho života navštívil územie Uhorska, Rakúska a Talianska (v rokoch 1795/1796). Spoločne s Heinrichom Friedrichom Linkom v rokoch 1797 až 1801 navštívil územie Portugalska.

Zbierkový materiál zo svojich zoologických zbierok posielal svojmu priateľovi - entomológovi Johannovi Illigerovi (1775 – 1813) do Braunschweigu, s ktorým tento študijný materiál spoločne študovali a spracovali.

V období rokov 1804 až 1816 pracoval v Berlíne a v roku 1815 sa stal členom Akadémie prírodných vied. V roku 1809 založil Museum für Naturkunde v Berlíne a poveril svojho priateľa Johanna Karla Wilhelma Illigera na post konzervátora.

## Zdroje informácií o autorovi

Walters, M.: 2003. A Concise History of Ornithology. Yale University Press (New Haven, Connecticut): 255 p.

 

Kategória:Nemeckí botanici
Kategória:Nemeckí entomológovia
Kategória:Nemeckí ornitológovia
Kategória:Lepidopterológovia
Kategória:Osobnosti z Drážďan
Diaľnica A281 (Nemecko)

**Diaľnica A281** ( **Bundesautobahn 281** - skrátene: **BAB 281**, resp. **Autobahn 281** - skrátene: **A 281**) je diaľnica v Nemecku. Tvorí spojku medzi diaľnicou A27 a mestom Brémy.

Kategória:Diaľnice v Nemecku
Kategória:Doprava v Brémach
Miroslav Tyrš

Ph.Dr. **Miroslav Tyrš** (rodený **Friedrich Emmanuel Tirsch**) (* 17. september 1832, Děčín – † 8. august 1884, Oetz, Rakúsko) bol český kritik, historik umenia, estetik, profesor dejín na UK a na ČVUT v Prahe, predseda výtvarného odboru Umeleckej besedy a člen poroty pre sochársku výzdobu Národného divadla nemeckého pôvodu. 

Podieľal sa na založení organizovaného telovýchovného hnutia v Čechách, predovšetkým Sokola. 

Je po ňom pomenované Tyršovo nábrežie (Bratislava).

## Referencie


## Iné projekty

## Externé odkazy
* Památník Sokola Pražského 
* Biografia Quido
* Sokol Strašnice

Kategória:Českí historici umenia
Kategória:Českí estetici
Kategória:Vyučujúci na Filozofickej fakulte Karlovej univerzity
Kategória:Ateistickí filozofi
Kategória:Pochovaní v Prahe
Kategória:Osobnosti z Děčína
Kategória:Poslanci rakúskej Ríšskej rady
Diablo

**Diablo** môže byť:

*Séria počítačových hier od Blizzard Entertainment, pozri Diablo (séria)
**jednotlivé hry tejto série, ktorá vznikla v roku 1997: pozri Diablo (hra), alebo jej pokračovanie Diablo II alebo Diablo III
West extraliga 2000/2001

**'West extraliga 2000/2001** bola ôsmou sezónou hokejovej extraligy. Víťazom sa stalo mužstvo HKm Zvolen, ktoré vo finále porazilo mužstvo Dukla Trenčín 3:1 na zápasy, v sérii hranej na 3 víťazné zápasy. Súťaž neopustilo žiadne mužstvo, keďže sa súťaž rozšírila na 10 tímov. Nováčikmi pre nasledujúcu sezónu sa stali MsHK Žilina a MHC Nitra.

## Základná časť

## Play-off

### Pavúk

### Štvrťfinále

* **[[HKm Zvolen]]** - MHC Martin  3:0  (**9:2**, **6:3**, 2:1)
* **[[HC Slovan Bratislava]]** - HK 32 Liptovský Mikuláš  3:0  (**5:4PP**, **9:1**, 7:3) 
* **[[HK Aquacity ŠKP Poprad|ŠKP PS Poprad]]** - HC Košice  3:0 (**3:2**, **4:3**, 2:1)
* **[[Dukla Trenčín]]** – HK 36 Skalica  3:2  (**2:4**, **3:0**, 4:2, 0:5, **3:1**)

### Semifinále

* **[[HKm Zvolen]]** - HK Aquacity ŠKP Poprad  3:0  (**6:2**, **4:2**, 3:0)
* HC Slovan Bratislava - **[[Dukla Trenčín]]**  2:3  (**6:1**, **3:4**, 2:3PP, 5:2, **2:3 PP**) 

### Finále
* **[[HKm Zvolen]]** - Dukla Trenčín  3:1  (**6:0**, **3:1**, 1:2, 6:3)
### Majster Slovenska 2000/2001 - [[HKm Zvolen]]
* **Brankári:** Rastislav Rovnianek, Peter Ševela  
* **Obrancovia:** Pavel Augusta, Roman Čech, Milota Florián, Peter Klepáč, Vladimír Konôpka, Pavel Kowalczyk, Dušan Milo, Martin Mráz, Róbert Pukalovič, Rastislav Štork  
* **Útočníci:** Jozef Čierny, Ondřej Kavulič, Peter Konder, Michal Longauer, Roman Macoszek, Kamil Mahdalík, Igor Majeský, Ladislav Paciga, Ján Plch, Dušan Pohorelec, Andrej Rajčák, Richard Šechný, Gabriel Špilár, Jaroslav Török, Rostislav Vlach, Petr Vlk  
* **Tréneri:** Ernest Bokroš, Peter Mikula 

Kategória:Sezóny slovenskej hokejovej ligy
Kategória:Ľadový hokej v 2000
Kategória:Ľadový hokej v 2001
Powiat nowodworski (Mazovské vojvodstvo)

**Powiat nowodworski** je powiat v Poľsku v Mazovskom vojvodstve.

Žije tu 75 742 obyvateľov (30.6.2007).

## Referencie

## Iné projekty


Kategória:Okresy v Poľsku
Kategória:Mazovské vojvodstvo
Dopravný policajt

[náhľad|Automobil [Volkswagen Passat, slúžiaci ako mobilný radar dopravnej polície Slovenskej republiky]]

**Dopravný policajt** je príslušník dopravnej polície, ktorého hlavnou úlohou je koordinácia premávky, cestné kontroly a hliadkovanie. Uniforma dopravného policajta na Slovensku je od bežného policajta odlíšená bielou čapicou. Pri výkone služby zvyčajne nosia reflexnú vestu.

## Iné projekty

Kategória:Polícia
Kategória:Povolania
Kenneth Edgeworth

**Kenneth Edgeworth** DSO, MC (* 26. február 1880 – † 10. október 1972) bol írsky astronóm, ekonóm a inžinier. Najviac sa preslávil presadzovaním existencie disku ľadových telies za obežnou dráhou Neptúnu v roku 1940 rovnakým spôsobom ako Gerard Kuiper o 10 rokov neskôr. Pozorovania neskôr potvrdili to, čo sa stalo známe (trocha diskutabilne) ako Kuiperov pás.

Edgeworth sa narodil v Streete, Westmeath, kde jeho strýko vybudoval observatórium. Po získaní štipendia k štúdiu v Anglicku sa dal na vojenskú kariéru ako dôstojník pri Royal Engineers, kde získal vyznamenanie v Prvej svetovej vojne. Tiež je jedným z posledných, ktorí získali Pollockovu medailu. Do Írska sa vrátil v 30-tych rokoch 20. storočia a stal sa medzinárodným ekonómom a planetárnym astronómom.

## Externé odkazy

* Biografie Britskej astronomickej asociácie  

Kategória:Írski astronómovia
Glencoe

vpravo|náhľad|Obec Glencoe
**Glencoe**  (gaelsky: *Gleanna Comhann)*  je hlavnou obcou v údolí Glen Coe, Lochaber v Škótskej vysočine. Rozkladá sa na severozápadnej strane údolia, na južnom brehu rieky Coe pri ústí do Loch Leven (slanovodné rameno Loch Linnhe). 

Výraz Glencoe Village je v pomerne nový, ale osídlenie v údolí Glencoe je historické, pretože obec sa nachádza v blízkosti miesta masakru klanu MacDonaldovcov klanom Campbellovcov v roku 1690, na príkaz kráľa Viliama III. Obec zaberá plochu údolia v minulosti známeho ako Carnoch. Ešte aj dnes sa delí na Horný Carnoch a Dolný Carnoch.
 
Na konci obce, neďaleko kamenného mosta, sa nachádza malá nemocnica, bez pohotovostných služieb (najbližšia je vo Fort William). V Glencoe Village sa nachádza malý obchod (momentálne sieť Nisa), kostol, historické múzeum, pošta, horská služba, početné kvalitné ubytovanie bed and breakfast a malá základná škola. Nachádza sa tu aj niekoľko reštauračných zariadení, vrátane Carnoch Restaurant v obci, a Clachaig Inn pri začiatku údolia. Glencoe je tiež obľúbeným miestom pre dovolenky s vlastným stravovaním, s mnohými chatami a chalupami, ktoré sú k dispozícii na týždenný a víkendový prenájom. Takisto v obci, ale pri A82 je situované Glencoe Visitor Center, prevádzkované National Trust for Scotland. Toto moderné návštevnícke centrum (postavené v roku 2002) zahŕňa kaviareň, obchod a informačné centrum.

Obec sa nachádza v grófstve Argyll, hoci táto časť Argyll dnes leží v kraji Highland.

Obec sa nachádza na mieste masakru v Glencoe. Je obklopená veľkolepou horskou scenériou a obľubujú ju turisti aj horolezci. Bolo ju možné vidieť vo viacerých filmoch, napríklad v Harry Potter a väzeň z Azkabanu.

Vo fiktívnom životopise Jamesa Bonda, ktorý Ian Fleming zahrnul do *[[Žiješ len dvakrát]]*, poznamenáva, že sa narodil škótskemu otcovi, Andrewovi Bondovi z Glencoe.

## Iné projekty

## Zdroj

Kategória:Obce v Spojenom kráľovstve
Ján Kozák (1954)

**Ján Kozák** (* 17. apríl 1954, Matejovce nad Hornádom) je bývalý futbalista a bývalý tréner slovenskej futbalovej reprezentácie. Je odchovancom FC Lokomotívy Košice, hrával aj za pražskú Duklu. Počas svojej reprezentačnej kariéry odohral 55 zápasov, v ktorých strelil 9 gólov za Česko-Slovensko. Zúčastnil sa Majstrovstiev Európy 1980 a Majstrovstiev sveta 1982. Najväčšiu časť svojej trénerskej kariéry odohral za Košice. S tímom 1. FC Košice sa ako prvý slovenský klub prebojoval do hlavnej fázy Ligy majstrov. Trénerom MFK je od roku 2005. Jeho syn, Ján je bývalým futbalovým stredopoliarom.

Je známy aj svojou búrlivou povahou. Cez polčas v zápase 3. kola Corgoň ligy 2009/10 proti FC Nitra (0 : 1) napadol súperovho trénera brankárov Igora Mesároša, čím mu spôsobil zranenia na dobu liečby 4 týždne.

## Úspechy
### Hráčske
* majster Česko-Slovenska: 1982
* Česko-Slovenský pohár: 1977, 1979 a 1981
* Majstrovstvá Európy: 3. miesto: 1980
* Najlepší futbalista ČSSR: 1981
### Trénerské
* Slovenská liga: 1997 a 1998
* Slovenský pohár: 2009
* Liga majstrov UEFA: 1997/1998 (základná skupina)
* Majstrovstvá Európy: 2016 (postup)

## Referencie

## Zdroj

Kategória:Osobnosti z Matejoviec nad Hornádom
Kategória:Slovenskí futbalisti
Kategória:Slovenskí futbaloví tréneri
Kategória:Hráči FC Lokomotíva Košice
Kategória:Hráči FK Dukla Praha
Kategória:Hráči Majstrovstiev Európy vo futbale 1980
Kategória:Hráči Majstrovstiev sveta vo futbale 1982
Powiat nowodworski

**Powiat nowodworski** môže byť:

*Powiat nowodworski (Mazovské vojvodstvo)
*Powiat nowodworski (Pomoranské vojvodstvo)
Jadro planéty

thumb|300px|right|Prierez telesami (zľava doprava) Merkúr, Venuša, Zem, Mesiac, Mars.
Pojmom **jadro planéty** označujeme najvnútornejšie vrstvy planéty.

Jadro môže byť čiastočne pevné a čiastočne kvapalné. Tento typ jadra predpokladáme napríklad u planéty Merkúr. Jadrá Marsu a Venuše sa javia byť kompletne pevné kvôli chýbajúcemu vnútorne generovanému magnetickému poľu. V našej slnečnej sústave sa veľkosti jadier pohybujú od 20 % (Mesiac) až do 75 % polomeru planéty (Merkúr).

Plynné obry majú obrovské jadrá bohaté na železo. Tieto jadrá sú proporcionálne oveľa menšie ako jadrá pevných planét, aj keď tieto planéty sú také veľké, že ich jadrá môžu byť väčšie ako planéta Zem. Jadro Jupitera má približne 12-krát viac hmoty ako hmota Zeme (asi 3 % celkovej hmoty Jupiteru), a extrasolárna planéta HD 149026 b má jadro 70-krát hmotnejšie ako Zem. 

Predpokladá sa, že niektoré plynné obry obiehajúce príliš blízko svojich materských hviezd, strácajú atmosféru a nakoniec z nich ostane iba holé jadro. Táto hypotetická skupina planét sa nazýva „Chthonianské planéty“.

Niektoré mesiace a planétky môžu mať tiež veľmi dobre rozlíšiteľné jadro, v závislosti od ich veľkosti a histórie. Jupiterove mesiace Io a Europa sú veľmi podobné pevným planétam a majú pevné jadrá veľkosti tretiny ich polomeru. Pri planétke 4 Vesta sa tiež predpokladá dobre oddelená štruktúra so samostatným jadrom.

## Zdroj energie jadra Zeme

Jadro Zeme je stále horúce, pretože obsahuje rádioaktívny urán, ktorý bol získaný z lokálneho výbuchu supernovy ešte pred sformovaním Zeme. Jeho rádioaktívny rozpad produkuje teplo, a zabraňuje sa tým ochladzovaniu a stuhnutiu jadra. Medzi ďalšie mechanizmy produkujúce teplo patrí gravitačná energia uvoľňovaná stláčaním jadra, gravitačná energia uvoľňovaná vytláčaním ľahkých prvkov (pravdepodobne síry, kyslíka a kremíka) na okraji vnútorného jadra pri jeho raste, viazané teplo kryštalizácie vo vnútornom jadre a rádioaktivita K alebo U.

## Zdroj

Kategória:Planetológia
Uroš Matić

**Uroš Matić** (* 23. máj 1990, Šabac, Juhoslávia) je srbský futbalista, ktorý hráva na pozícii stredopoliara. Jeho starší brat Nemanja je taktiež futbalista.

V Cogroň lige debutoval v sezóne 2008/2009 v 33. kole v zápase medzi MFK Košice a Tatranom Prešov (1:1). Bolo to 30. mája 2009 a Uroš Matić hral od 70 minúty po tom, ako vystriedal Lukáša Janiča.

## Referencie

## Externé odkazy
* Uroš Matić na stránke mfkkosice.sk

Kategória:Srbskí futbalisti
Kategória:Severomacedónski futbalisti
Kategória:Hráči MFK Košice
Kategória:Hráči NAC Breda
Kategória:Súrodenci vo futbale
Kategória:Macedónske osobnosti srbského pôvodu